సౌమిత్ర ఖాన్

సౌమిత్ర ఖాన్ (జననం: 8 డిసెంబర్ 1980) భారతదేశానికి చెందిన రాజకీయ నాయకుడు. ఆయన  బిష్ణుపూర్ లోక్‌సభ నియోజకవర్గం నుండి మూడుసార్లు లోక్‌సభ సభ్యుడిగా ఎన్నికయ్యాడు.
 రాజకీయ జీవితం  
సౌమిత్ర ఖాన్ భారత జాతీయ కాంగ్రెస్ అభ్యర్థిగా తన రాజకీయ ప్రయాణాన్ని ప్రారంభించి 2011 పశ్చిమ బెంగాల్ శాసనసభ ఎన్నికల్లో కతుల్పూర్ శాసనసభ నియోజకవర్గం నుండి ఐఎన్‌సీ అభ్యర్థిగా తన సమీప ప్రత్యర్థి సీపీఎం అభ్యర్థి పూర్ణిమ బాగ్డిపై 1433 ఓట్ల మెజారిటీతో గెలిచి  పశ్చిమ బెంగాల్ శాసనసభ సభ్యుడిగా ఎన్నికయ్యాడు. ఆయన ఆ తరువాత తృణమూల్ కాంగ్రెస్ పార్టీలో చేరి 2014లో జరిగిన లోక్‌సభ ఎన్నికలలో బిష్ణుపూర్ లోక్‌సభ నియోజకవర్గం నుండి ఎఐటిసి అభ్యర్థిగా పోటీ చేసి తన సమీప సీపీఎం అభ్యర్థి సుస్మిత బౌరిపై 1,49,685 ఓట్ల మెజారిటీతో గెలిచి మొదటిసారి లోక్‌సభ సభ్యుడిగా ఎన్నికయ్యాడు. 

సౌమిత్ర ఖాన్ ఆ తరువాత భారతీయ జనతా పార్టీలో చేరి 2019 లోక్‌సభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి ఎఐటిసి అభ్యర్థి శ్యామల్ సంత్రాపై 78,047 ఓట్ల మెజారిటీతో గెలిచి రెండోసారి లోక్‌సభ సభ్యుడిగా ఎన్నికయ్యాడు. ఆయన 2024 లోక్‌సభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి ఎఐటిసి అభ్యర్థి సుజాత మండల్‌పై 5,567 ఓట్ల మెజారిటీతో గెలిచి వరుసగా మూడోసారి లోక్‌సభ సభ్యుడిగా ఎన్నికయ్యాడు.

మూలాలు 	   

వర్గం:1980 జననాలు
వర్గం:16వ లోక్‌సభ సభ్యులు
వర్గం:17వ లోక్‌సభ సభ్యులు
వర్గం:18వ లోక్‌సభ సభ్యులు

వర్గం:పశ్చిమ బెంగాల్ వ్యక్తులు
వర్గం:పశ్చిమ బెంగాల్ రాజకీయ నాయకులు
వర్గం:పశ్చిమ బెంగాల్ నుండి ఎన్నికైన లోక్‌సభ సభ్యులు
వర్గం:భారతీయ జనతా పార్టీ రాజకీయ నాయకులు